b'\n_START_ARTICLE_\nCory Monteith\n_START_SECTION_\nKabataan\n_START_PARAGRAPH_\nSi Cory Allan Monteith ay ipinanganak sa Calgary, Alberta at ipinalaki sa Victoria, British Columbia.Mayroon siyang isang mas nakatatandang kapatid na lalaki.Naghiwalay ang kanyang magulang noong siya pitong taong gulang.Dahil sa hiwalayan, nanirahan siya sa bahay ng kanyang ina sa Victoria, British Columbia habang ang kanyang ama naman ay naninirahan sa Oromocto, New Brunswick.Bago siya naging aktor, nagtrabaho muna siya sa Nanaimo, British Columbia bilang isang tagatanggap sa Wal-Mart, tagapaghugas ng sasakyan, tsuper ng taksi, tsuper ng bus ng paaralan at roofer.Tumigil siya sa pag-aaral noong siya nasa ika-9 na taon niya sa eskuwelahan.Nobya niya si Lea Michelle\n_START_SECTION_\nKarera bilang aktor\n_START_PARAGRAPH_\nSinimulan ni Monteith ang pag-aarte sa Vancouver, British Columbia.Gumanap siya bilang menor na karakter sa pelikulang Final Destination 3, Whisper at Deck the Halls. Maraming beses na siyang lumabas sa Kyle XY. Lumabas din siya bilang bisitang aktor sa mga teleserye sa Canada kabilang na dito ang Smallville, Supernatural, Flash Gordon, Stargate Atlantis at Stargate SG-1. Sa taong 2005, lumabas siya sa Killer Bash na tungkol sa kaluluha ng isang dalitang geek na nais gantihan ang anak ng mamamatay-tao sa pamamaraan ng pag-aangkin sa katawanan ng isang batang babae. Sa kasunod na taon, lumabas siya ng panandalian sa Urban Legend: Bloody Mary. Sa taong 2007, gumanap siya bilang bida sa isang serye sa MTV. Sa taong 2009, siya ay napiling umarte sa Glee, isang serye sa Fox, bilang Fin Hudson, ang lalaking bida sa glee club at quarterback ng McKinley High School. Para sa kanyang teyp sa odisyon nag-dram sa Tupperware gamit ang lapis. Ang unang pagkakataon niyang kumanta sa harap ng mga tao ay ang in-person na odisyon niya kung saan inawit niya ang kantang "Honesty" ni Billy Joel. Siya at si Lea Michelle, na kapwa rin niyang artista sa Glee, ay nakabilang sa 2009 na "Summer Must List" ng Entertainment Weekly at tinanghal bilang "Summer\'s Must Songbirds" sa kanilang pagganap bilang Finn at Rachel sa palabas na Glee._NEWLINE__NEWLINE_Noong Abril 2010, si Monteith ay nakabilang sa mga artista ipapalabas na romantikong komedyang Monte Carlo. Sa 2010\xc2\xa0ng Mayo, ang mga tauhan ng Glee ay lumibot sa Los Angeles, Phoenix, Chicago at New York City. Gumawa ng maikling palabas at umawit ang mga tauhan ng Glee sa kanilang mga pagtatanghal._NEWLINE_Sa Agosto 2010, gumanap siya bilang isa sa mga host ng Teen Choice Awards at 2010 naman ng Nobyembre ay naging pangunahing host siya sa Gemini Awards sa Toronto. Noong 2011\xc2\xa0ng Enero, nasa shooting siya ng pelikulang Brothers and Sisters kasama si Dustin Milligan at inanunsiyo din na kasama si Monteith sa isang ipapalabas na komedya bilang tauhan at isa sa mga tagalikha.\n_START_SECTION_\nKarera bilang musikero\n_START_PARAGRAPH_\nSi Monteith ay tumutugtog ng drums para sa isang banda sa Los Angeles na nangangalang "Bonnie Dune". Kabilang sa mga miyembro ng banda sila Justin Wilczynski bilang pangunahing tagaawit (kung saan ay lumabas din sa maikling seryeng Kaya sa MTV kasama si Cory Monteith), Seth Roberts sa gitara (tagaawit ng bandang "Lakers")at Joshua Kerr sa bass. Nais ni Cory na ipagpatuloy ang talento niya sa pagaawit sa kanyang buhay.'